armvectores/hy_wikipedia_2023 huggingface dataset:
Մերաբ Կոստավա

Մերաբ Կոստավա (վրաց.՝ მერაბ კოსტავა, 26 մայիսի, 1939, Թբիլիսի — 13 հոկտեմբերի, 1989), վրացի այլախոհ, երաժիշտ ու բանաստեղծ։ Վրաստանը ԽՍՀՄ-ից առանձնացնելու համար 1980-ական թվականներին ծավալված շարժման ղեկավարներից մեկը։


== Կենսագրություն ==
1954 թվականին Մերաբ Կոստավան ու Զվիադ Գամսախուրդիան հիմնադրեցին երիտասարդական ընդհատակյա «Գորգասլիանի» կազմակերպությունը։ 1956-1958 թվականներին կազմակերպության անդամները, այդ թվում նաև Կոստավան ու Գամսախուրդիան, ձերբակալվել են ԽՍՀՄ Պետական անվտանգության կոմիտեի կողմից հակախորհրդային գործունեության համար։ Նրանք մեղադրվում էին նաև հակակոմունիստական գրականության ու թռուցիկների տարածման համար։
1962 թվականին Մերաբ Կոստավան ավարտել է Թբիլիսիի կոնսերվատորիան։ 1962-1977 թվականներին դասավանդել է Թբիլիսիի երաժշտական դպրոցներից մեկում։
1973 թվականին Կոստավան ու Գամսախուրդիան հիմնադրել են Մարդու իրավունքների պաշտպանության նախաձեռնող խումբը։ 1976 թվականին Կոստավան եղել է Վրաստանի Հելսինկյան խմբի (1989 թվականին վերանվանվել է Վրացական հելսինկյան միություն) հիմնադիրներից մեկը։ 1975 թվականից Amnesty International միջազգային կազմակերպության անդամ է։
1977 թվականին Կոստավան ու Գամսախուրդիան ձերբակալվել են։ Գամսախուրդիան պաշտոնական խոստովանությունից հետո ներվել է։ Կոստավան պատիժը կրել է Սիբիրում։ Ազատազրկման ժամկետը երկու անգամ երկարաձգվել է. նա ազատություն է ստացել 1987 թվականին։ Աշխատել է «Բալավերի» (Վրաց լեզուն ու գրականությունը դպրոցում) ամսագրում։ 1978 թվականին Կոստավան ու Գամսախուրդիան ԱՄՆ Կոնգրեսի կողմից ներկայացվել են Նոբելյան մրցանակի։ 1988 թվականին Կոստավան եղել է Սուրբ Իլյա Բարեպաշտի (Իլյա Ճավճավաձե) միության հիմնադիրներից մեկը։ Եղել է Ավետարանի նոր մեկնության ջատագովներից մեկը։ Առաջարկել է Ավետարանը թարգմանել վրացերեն։ Եղել է մի շարք ցույցերի, այդ թվում՝ 1989 թվականի ապրիլի 9-ի Թբիլիսիում տեղի ունեցած ցույցի նախաձեռնողը, որն ավարտվեց նրանով, որ խորհրդային ռազմական ուժերը դաժանորեն ցրեցին ցուցարարներին։
Մերաբ Կոստավան եղել է «սամիզդատի» (ինքնահրատ) ակտիվ մասնակից, ինչպես նաև «Օկրոս սացմիսի» («Ոսկե գեղմ») ընդհատակյա թերթի հրատարակիչներից մեկը։ Հեղինակել է մի շարք գրական աշխատություններ ուգրական ստեղծագործություններ։
Մերաբ Կոստավան զոհվել է ավիավթարից չպարզված հանգամանքներում Բորիտի գյուղի մոտ (ներկայում՝ Խարագաուլի շրջան)։ Թաղված է Մթածմինդա պանթեոնում։ Նրա զոհվելու վայրում կանգնեցված է հուշարձան։ 2013 թվականին հետմահու պարգևատրվել է Ազգային հերոսի շքանշանով։


== Ծանոթագրություններ ==


== Գրականություն ==
Zviad Gamsachurdia and Merab Kostava. Amnesty International, London 1977
Gamotxoveba Merab Kostavastan: mceralta da sazogado moçgvaceta mtacmindis panteoni, 1989 clis 21 oktomberi. Macne, Tbilisi 1992.
Բրենդոն Լի

Բրենդոն Լին (անգլ.՝ Brandon Lee, լրիվ անունը՝ Բրենդոն Բրյուս Էմերի Լի անգլ.՝ Brandon Bruce Emery Lee, փետրվարի 1, 1965(1965-02-01), Օքլենդ, Կալիֆոռնիա, ԱՄՆ - մարտի 31, 1993(1993-03-31), Ուիլմինգտոն, New Hanover County), ամերիկացի դերասան։
Հայտնի դերասան և մարտիկ Բրյուս Լիի որդին։ Հոր նման մահացել է վաղ հասակում՝ 28 տարեկանում, «Ագռավը» ֆիլմի նկարահումների ժամանակ։Տեսարաններից մեկի ժամանակ դերասան Մայքլ Մասսի մարմնավորած չարագործ հերոսը պետք է նրա հերոսի վրա կրակեր զենքից, նկարահումների ժամանակ դերասանի և նկարահող խմբի ուշադրությունից զուրկ է մնում ատրճանակում մնացած փամփուշտը, և կրակելուց հետո Բրենդոն Լին վիրավորվում է, շատ արյուն է կորցնում և 12 ժամ անց մահանում է Հյուսիսային Կարոլինայի հիվանդանոցներից մեկում։


== Ֆիլմագրություն ==


== Ծանոթագրություններ ==


== Արտաքին հղումներ ==
Բրենդոն Լիի երկրպագուների ակումբ (ռուսերեն)
Բրենդոն Լիի երկրպագուների ակումբ (իտալերեն)
Բրենդոն Լիի երկրպագուների ակումբ (անգլերեն)
Պաելամա

Պաելամա (էստ․՝ Paelama), գյուղ Էստոնիայի Վիլյանդիմաա նահանգի Սուուռե-Յաանի շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Թուփակ Շակուրի սպանություն

Թուփակ Ամարու Շակուր (անգլ.՝ Tupac Amaru Shakur), հանդես է եկել նաև ԷմՍի Նյու Յորք, Թուփակ և Մակավելի կեղծանուններով, ծննդյան ժամանակ Լեսեյն Պերիշ Կրուկ, անգլ.՝ Lesane Parish Crooks, ,), ամերիկացի ռեփեր, կինոդերասան և հասարակական գործիչ։ Շակուրը վաճառել է ավելի քան 75 մլն ալբոմ ամբողջ աշխարհում (դրանցից 50-ը՝ ԱՄՆ-ում)՝ նրան դարձնելով աշխարհի ամենավաճառվող կատարողներից մեկը։ Rolling Stone ամսագիրը նրան 86-րդ տեղում է դրել բոլոր ժամանակների մեծագույն կատարողների ցուցակում։ Թուփակը սպանվել է 1996 թվականին, սակայն մարդասպանի մասին հայտնի է դարձել միայն 2018-ին։ Առաջին ռեփերը, ում համար տեղադրվել է հուշարձան։


== Սպանություն ==
Օգոստոսին Թուփակը հաճախ էր խոսում մոտալուտ մահվան կանխազգացման մասին և շատ ժամանակ էր անցկացնում՝ ձայնագրելով նոր երգեր։
1996 թվականի սեպտեմբերի 7-ին Լաս Վեգասում կայացավ Մայք Թայսոնի և Բրյուս Սելդոնի մենամարտը, որտեղ Թայսոնը առանց խնդիրների նոկաուտի ենթարկեց մրցակցին։
MGM Grand հյուրանոցի նախասրահում տեղի ունեցած մենամարտից հետո բախում է տեղի ունեցել Թուփակի և Օռլանդո Անդերսոնի միջև, որը հայտնվել է տեսախցիկում։ Դրանից հետո Թուփակը Նայթի հետ մեկնել է Death Row-Club 662-ին պատկանող ակումբ։ Նրանք գնացել են BMW 750i մեքենայով։ Նրանց հետեւել են Թուփակի և Շուգի թիկնապահները։ Թուփակի թիկնապահը ցանկացել է նրանց հետ նույն ավտոմեքենայով գնալ, սակայն Թուփակը վկայակոչել է, որ ակումբից վերադառնալիս շատերը սթափ չեն լինելու և ավելի շատ մեքենաներ են պետք, որպեսզի բոլորին հետ տանեն հյուրանոց։
Ժամը 22:55-ին լուսացույցի մոտ կանգնելու ժամանակ Թուփակը իջեցրել է ապակին, և նրա երկրպագուներից մեկը՝ Լեոնարդ Ջեֆերսոնը, մի քանի արտահայտություններ ասելով, ռեփերի լուսանկար է արել։
Ժամը 23:00-23:05-ի սահմաններում մեքենան կանգնեցրել են պարեկային ոստիկանները՝ երաժշտության չափազանց բարձր վերարտադրության և համարանիշների բացակայության համար։ Համարները բեռնախցիկում էին։ Մի քանի րոպե անց Շուգը և Թուփակը ազատ են արձակվել առանց տուգանքի։ Մոտ 23:10 նրանք կանգ են առել լուսացույցի վրա Ֆլամինգո ճանապարհի և Կոուվալ Լեյնի խաչմերուկում՝ Maxim հյուրանոցի դիմաց։ Թուփակը, որը կանգնած էր տանիքում, մի քանի բառ փոխանակեց մոտակայքում կանգնած երկու աղջիկների հետ և նրանց հրավիրեց ակումբ։ Ժամը 23:15-ի սահմաններում, անհայտ թվով ուղևորներով սպիտակ չորսդռնանի Cadillac-ի ամենավերջին մոդելներից մեկը  կանգ առավ Շուգի մեքենայի աջ կողմում՝ խաչմերուկներից մեկի մոտ։ Փամփուշտները դիպել են միայն Թուփակին՝ կրծքին, կոնքին և ազդրին։ Կրակոցներից մեկը դիպել է աջ թոքին։ Շուգը վիրավորվել էր ապակիների բեկորներով։ Դրանից հետո հարձակվողներն արագ փախուստի են դիմել։ Մեքենաներից մեկը հետքով է շարժվել, սակայն շուտով վերադարձել է ոչնչով։
Դեպքի վայր ժամանած բժիշկները Շուգին և մահացու վիրավորում ստացած Թուփակին տեղափոխել են հիվանդանոց։ Շակուրը կորցրել է գիտակցությունը, նրա շունչը արհեստականորեն է պահպանվել, նա արհեստական կոմայի մեջ է ընկել, բայց ոչինչ չի օգնել։ Սեպտեմբերի 13-ին, ժամը 16:03-ին նա մահացել է։ Մահվան պատճառը եղել է շնչառության ուշացումը և հրազենային վնասվածքներից առաջացած սրտի կանգը։ Թուփակի մարմինը դիակիզվել է, իսկ աճյունի մի մասը խառնվել է մարիխուանայի հետ և ծխվել նրա մտերիմ ընկերների կողմից։
2018 թվականին նախկին գանգստեր Դուեյն Կիտ Դևիսը հայտարարել էր, որ Շակուրի մարդասպանն իր եղբորորդի Օռլանդո Անդերսոնն էր։


== Ծանոթագրություններ ==
Ժողովածու (2193)

Ժողովածու (2193), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2193 թվի տակ։ Ձեռագիրը գրվել է 1785 թվականին։ Գրված է թղթի վրա, որը ունի 14.5×10.5 չափս։ Ձեռագիրը կազմված է 212 թերթից։ Գրված է միասյուն նոտրգրով։ Կազմը` կաշեպատ տախտակ դրոշմազարդ, աստառը՝ կարմիր մետաքս։ Հիշատակարան գրչի՝ 92բ, հետագայի՝ 1ա։


== Բովանդակություն ==
Մովս. Քերթողի Մեկնութիւն քերականի։
Յովհ. Երզնկացւոյ (Մործորեցւոյ) Տեսութիւն քերականի։
Սիմ. Ջուղայեցւոյ Տրամաբանութիոն։


== Ծանոթագրություններ ==
Օբիոն շրջան (Թենեսի)

Օբիոն շրջան (անգլ.՝ Obion County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.412 կմ² է, բնակչությունը՝ 32.450 մարդ (2000 թ. տվյալներով)։ Շրջկենտրոնն է Յունիոն բնակավայրը։ Կազմավորվել է 1823 թ.։
Ավագկալ (այլ կիրառումներ)

Ավագկալ, կարող է վերաբերել՝

Ավագկալ - գյուղ Արևմտյան Հայաստանում, Կիլիկիայի Հալեպի նահանգում
Ավագկալ - գյուղ Կիլիկիայում, Զեյթունի գավառում, Մթին լեռան լանջերին, ջրառատ և բարձրադիր վայրում
Տիկլասի

Տիկլասի (էստ․՝ Tiklasõ), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Խաղալիքների գաղտնիքը

Խաղալիքների գաղտնիքը (ռուս.՝ ), մուլտիպլիկացիոն ֆիլմ երեխաների համար` ընկերության և հավատարմության մասին, որը ստեղծել է ռեժիսոր Ռոզալիա Զելման։ Թողարկվել է 1987 թվականին, «էկրան» ստեղծագործական միության կողմից։ Տևողությունը 9 րոպե, 32 վայրկյան է։


== Սյուժե ==
Մուլտֆիլմը պատմում է մի փոքրիկ աղջկա մասին, որն արդեն դադարել է խաղալ իր հին խաղալիքներով, որի պատճառով խաղալիքներն սկսել են նեղանալ նրանից։
Մի անգամ աղջիկը գնում է քնելու, իսկ իր հին խաղալիքները սկսում են կիսվել իրենց տպավորություններով տիրուհու մասին։
Արթնանալով` աղջիկը խոստանում է սիրել իր հին խաղալիքները նույնիսկ նոր խաղալիքներից ավելի շատ։


== Նկարահանող խումբ ==
Տեքստի հեղինակ` Վալենտին Բերեստով
Ռեժիսոր` Ռոզալիա Զելմա
Սցենարիս հեղինակ` Լյուդմիլա Ուլիցկայա
Բեմադրող նկարիչ` Տատյանա Աբալակինա
Օպերատոր` Իգոր Շկամադրա
Կոմպոզիտոր` Սերգեյ Տոմին
Հնչյունային օպերատոր` Օ. Սոլոմանով
Դերերը հնչյունավորել է` Մարիա Վինոգրադովա


== Ծանոթագրություններ ==


== Արտաքին հղումներ ==
«ԷԿՐԱՆ» ստեղծագործական միավորում
Մուլտֆիլմը YouTube-ում
Նովիե Վիրկի

Նովիե Վիրկի (ուկրաիներեն՝ Нові Вирки), գյուղ Ուկրաինայի Սումիի մարզի Բելոպոլիեի շրջանում։ Հիմնադրվել է 17-րդ դարում։
2001 թվականի տվյալներով Նովիե Վիրկի գյուղում բնակվում էր 439 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անդրե Պրևին

Անդրե Պրևին (անգլ.՝ André Previn, ի ծնե՝ Անդրեաս Լյուդվիգ Պրիվին, գերմ.՝ Andreas Ludwig Priwin, ապրիլի 6, 1929(1929-04-06)[…], Բեռլին, Վայմարյան Հանրապետություն - փետրվարի 28, 2019(2019-02-28)[…], Նյու Յորք շրջան, Նյու Յորք, Նյու Յորք, ԱՄՆ և Նյու Յորք, Նյու Յորք, ԱՄՆ), ամերիկացի դիրիժոր, դաշնակահար և կոմպոզիտոր։ Լավագույն երաժշտության համար օսկարակիր, համաշխարհային կինեմատոգրաֆիայի պատմության ութ կոմպոզիտորներից մեկը, որն այդ մրցանակը ստացել է երկու տարի շարունակ։ Բրիտանական կայսրության շքանշանի պատվավոր ասպետ-կոմանդոր (1996)։


== Կենսագրություն ==
Անդրե Պրևինը ծնվել է 1929 թվականի ապրիլի 6-ին Ռուսաստանից հրեա ներգաղթյալների՝ Շառլոթ Էպշթեյնի և Ջեք Պրիվինի ընտանիքում։ Երաժշտական համակարգված կրթություն չի ստացել։ 1937 թվականին Պրևինի ընտանիքը Գերմանիայի փախչել է Ֆրանսիայի, 1941 թվականին՝ Ֆրանսիայից ԱՄՆ, որտեղ Պրևինը 1943 թվականին ստացել է ամերիկյան քաղաքացիություն։
Մահացել է 2019 թվականի փետրվարին 28-ին Նյու Յորքում իր տանը՝ 90 տարեկան հասակում։


== Կարիերա ==
13 տարեկան հասակից Պրևինը սկսել է հանդես գալ որպես դաշնակահար՝ կատարելով հիմնականում ջազ։ 1945-1946 թվականներին նրա կողմից ստեղծվել են մի քանի ջազային ձայնագրություններ։ 1947 թվականից Պրևինը երաժշտություն է գրել հոլիվուդյան ֆիլմերի համար։
Պրևինի հետագա երաժշտական կարիերան կապված է եղել ակադեմիական երաժշտության հետ։ 1967 թվականից Պրևինը դիրիժորական արվեստի աշխարհում հայտնի անձ էր համարվում։ Նա որպես երաժշտական ղեկավար և գլխավոր դիրիժոր գլխավոր է այնպիսի հայտնի նվագախմբեր, ինչպիսիք են Հյուստոնյան սիմֆոնիկը (1967-1969), Լոնդոնյան սիմֆոնիկը (1969-1979), Պետերբուրգյան սիմֆոնիկը (1976-1984), Լոս-Անջելեսյան ֆիլարմոնիկը (1985-1989), Թագավորական ֆիլարմոնիկը (Լոնդոն՝ 1985-1991), Օսլոյի ֆիլարմոնիկը (2002-2006): Պրևինի իրականցրած ձայնագրությունների թվում են են Չայկովսկիի երեք բալետը, Վոան Ուիլյամսի սիմֆոնիայի ամբողջ հավաքածուն, Սերգեյ Ռախմանինովի բոլոր սիմֆոնիաները և դաշնամուրային համերգները, Պրոկոֆևի և Շտրաուսի շատ այլ ստեղծագործությունները։


== Ծանոթագրություններ ==


== Գրականություն ==


== Արտաքին հղումներ ==
Биографическая сводка
Андре Превин (անգլ.) Internet Movie Database կայքում
Официальный сайт Archived 2013-07-27 at the Wayback Machine.
Второй концерт для фортепиано с оркестром Ф.Шопена. Лондонский симфонический оркестр. Дирижёр Андре Превин, солист Артур Рубинштейн. 1975
André Previn biography from IMG Artists
Interview with Andre Previn, March 5, 2005
Rehearsing the Leicestershire Schools Symphony Orchestra in Beethovens' 7th symphony ՅուԹյուբում
Rehearsing the Leicestershire Schools Symphony Orchestra in Glinka's Russlan and Ludmilla overture ՅուԹյուբում
Rehearsing the Leicestershire Schools Symphony Orchestra in Rachmaninov's Symphonic Dances ՅուԹյուբում
The Morecambe and Wise Grieg sketch: extracts and interviews ՅուԹյուբում
Միջուկային էլեկտրոնիկա

Միջուկային էլեկտրոնիկա, էլեկտրոնիկայի արդի ճյուղ, որն ընդգրկում է փորձարարական ֆիզիկայի և ատոմային տեխնիկայի տարբեր բնագավառներում միջուկային պրոցեսների չափման, հսկման և ավտոմատ կառավարման համար էլեկտրոնային մեթոդների ու միջոցների մշակման և կիրառման հետ կապված հարցերի ամբողջությունը։ 
Ստեղծվել է 1940-ական թթ․ վերջին, միջուկային ֆիզիկայի ու ռադիոէլեկտրոնիկայի սահմանագծում։ Միջուկային էլեկտրոնիկայի առաջնահերթ խնդիրը օգտակար ինֆորմացիայի ստացումն է միջուկային ճառագայթումը գրանցող սարքավորումներից։ Որպես կանոն, այդ խնդիրը լուծվում է գրանցվող պատահույթները տարրական մասնիկների դետեկտորների օգնությամբ էլեկտրական իմպուլսային կարճ ազդանշանների փոխակերպելու ճանապարհով։ Այնուհետև համապատասխան էլեկտրոնային սարքերով կատարվում է այդ ազդանշանների ուժեղացում և օպտիմալ ձևավորում, ինչպես նաև հետաքրքրող պատահույթների առանձնացում ըստ ազդանշանների ամպլիտուդի կամ ձևի և կամ՝ ըստ ազդանշանների հայտնվելու պահի։ Հաջորդող էլեկտրոնային չափիչ շղթան սովորաբար իրագործում է ընտրված ազդանշանների ամպլիտուդների կամ դրանց հայտնվելու պահերի միջև ընկած ժամանակահատվածների փոխակերպումը թվանշանային կոդի, ստացվող տվյալների թվանշանային կուտակումը և դրանց արտապատկերումը ինֆորմացիայի տարբեր կրողների վրա։ Փոխկապակցված բոլոր չափիչ շղթաներից ստացվող առաջնային ինֆորմացիան փորձի ընթացքում մշակվում է նախնական արագ վերլուծության բազմանցուղի էլեկտրոնային համակարգերով, և որոշվում են հետազոտվող միջուկային պրոցեսը բնութագրող ելակետային պարամետրերը։ Ընդ որում միջուկային էլեկտրոնիկայի՝ նման չափիչ համալիրներին ներկայացվող հատկանշական պահանջը բարձր ճշգրտության և առավելագույն արագագործության միաժամանակյա ապահովումն է, որը հնարավորություն է տալիս, օրինակ, գրանցել միջուկների գրգռված վիճակների կյանքի տևողությունը կամ չափել ուսումնասիրվող մասնիկների՝ մի դետեկտորից մյուսը թռչելու ժամանակամիջոցը, 10 վրկ ճշտությամբ։ Ժամանակակից միջուկային էլեկտրոնիկայի համար բնորոշ է համակարգային մոտեցումը, այսինքն՝ անցումը մասնավոր խնդիրների լուծումից դեպի համատեղելի ընդհատ ինֆորմացիոն-չափիչ համակարգերի ստեղծումը, որոնք ունեն ապարատային միջոցների ճկուն ծրագրային-կառավարվող մոդուլային կառուցվածք և կարող են կիրառվել ամենատարբեր բնագավառների փորձերում։ Միջուկային էլեկտրոնիկայի զարգացումը կապված է ինտեգրալ միկրոէլեկտրոնիկայի նվաճումների և էլեկտրոնային հաշվողական մեքենաների (ԷՀՄ) ու հեռուստամեխանիկական համակարգերի լայն կիրառման հետ։ Ընդ որում ԷՀՄ-ները և նույնիսկ կապակցված մեքենաների ցանցերն օգտագործվում են ինչպես փորձնական տվյալների կուտակման և վերջնական մշակման, այնպես էլ փորձի վերահսկման ու կառավարման համար՝ ժամանակի իրական մասշտաբում ստացվող ինֆորմացիայի ավտոմատ մշակման հիման վրա։ Այսպիսի մոտեցումն իր արտացոլումն է գտել միջուկային էլեկտրոնիկայում մշակված С AM AC (Computer Application for Measurement and Control — հաշվողական մեքենաների կիրառումը չափումների և վերահսկման համար) համակարգում։ Միջուկային էլեկտրոնիկայի մեթոդները լայն տարածում են գտել արդյունաբերության տարբեր ճյուղերում, ատոմային էներգետիկայում, բժշկության, երկրաբանության, ռադիոաստղագիտության մեջ, քիմիայում, կենսաբանական հետազոտություններում։
Էրիկ Բոտեակ

Էրիկ Բոտեակ (ֆր.՝ Eric Bauthéac, օգոստոսի 24, 1987(1987-08-24), Բանյոլ սյուր Սեզ), ֆրանսիացի ֆուտբոլիստ, հանդես է գալիս ֆրանսիական «Լիլ» ակումբում որպես կիսապաշտպան։


== Կենսագրություն ==
Էրիկ Բոտեակը «Սենտ Էտեն» ֆուտբոլային ակումբի սան է։ 2007 թվականի ամռանը տեղափոխվել է ֆրանսիական «Կան» ակումբ։ 2007/08 մրցաշրջանում տոնել է իր դեբյուտը «Կան» ակումբում։ Առաջին գոլը հեղինակել է 2008 թվականի օգոստոսի 16-ին «Բովե» ակումբի դեմ խաղում։ «Կան»-ում Էրիկը անցկացրել է 3 մրցաշրջան՝ խաղալով 77 խաղ և դառնալով 15 գոլի հեղինակ։
2010 թվականի հուլիսին Էրիկ Բոտեակը տեղափոխվեց «Դիժոն» ֆուտբոլային ակումբ, իսկ հուլիսի 30-ին Լիգայի գավաթի առաջին տուրում «Ամեն» ակումբի դեմ խաղաց իր առաջին մրցախաղը, նույն խաղում կարողացավ դառնալ իր առաջին գոլի հեղինակ։ 2010 թվականի օգոստոսի 6-ին տեղի ունեցավ ֆուտբոլային հանդիպում ֆրանսիական «Անժե» ակումբի դեմ, որտեղ երիտասարդ կիսապաշտպանը դեբյուտեց երկրորդ լիգա։ 2010 թվականի օգոստոսի 27-ին «Նիմ Օլիմպիկ» ակումբի դեմ կայացած խաղի 67-րդ րոպեին Էրիկը տոնեց իր առաջին գոլը (նոր ակումբի կազմում), որի շնորհիվ թիմը կարողացավ հաղթել։
2012 թվականի ամռանը Էրիկը տեղափոխվեց «Նից» ակումբ։ Դեբյուտային խաղը կայացել է 2012 թվականի օգոստոսի 1-ին առաջնության առաջին տուրում «Այաչո» ակումբի դեմ խաղում։ Առաջին գոլը Նիցեյի կազմում հեղինակել է 2012 թվականի օգոստոսի 25-ին Լիլ ակումբի դեմ խաղում։


== Վիճակագրություն ==


== Ծանոթագրություններ ==
Ֆիլադելֆիա Ֆլայերս

«Ֆիլադելֆիա Ֆլայերս» (անգլերեն՝ Philadelphia Flyers) պրոֆեսիոնալ հոկեյի ամերիկյան ակումբ։ Հանդես է գալիս Հոկեյի ազգային լիգայի (NHL) արևելյան կոնֆերենցիայի մայրաքաղաքային դիվիզիոնում։ Տեղակայված է ԱՄՆ Փենսիլվանիա նահանգի վարչական կենտրոն Ֆիլադելֆիա քաղաքում։ Հիմնադրվել է 1967 թվականին, երբ լիգայի ընդլայնման արդյունքում ակումբների քանակը վեցից դարձավ տասներկու։ Սկսած 1996 թվականից թիմը տան հանդիպումներն անցկացնում է «Ուելս Ֆարգո սենթր» մարզապալատում։
Սթենլիի գավաթը թիմին նվաճել հաջողվել է երկու անգամ՝ 1974 և 1975 թվականներին։


== Թիմային ռեկորդներ ==
Առավելագույն միավորներ մեկ մրցաշրջանում՝ 118, (1975–76)
Առավելագույն հաղթանակներ մեկ մրցաշրջանում՝ 53, (1984–85, 1985–86)
Առավելագույն գոլեր՝ 350, (1983–84)
Նվազագույն բաց թողած գոլեր (մեկ մրցաշրջանում)` 164, (1973–74)
Ամենաերկար հաղթանակների շարան` 35 հանդիպում, (1979–80) (NHL-ի, ինչպես նաև հյուսիսամերիկյան բարձրագույն սպորտային լիգաների ռեկորդ)


== Արտաքին հղումներ ==
Պաշտոնական կայք
Անդրե Մաշինո

Անդրե Մաշինոն (ֆր.՝ André Maschinot, հունիսի 28, 1903(1903-06-28), Valdoie - մարտի 7, 1963(1963-03-07), Կոլմար), ֆրանսիացի ֆուտբոլային հարձակվող է։ Առաջին ֆուտբոլիստն է, ով ֆուտբոլի աշխարհի առաջնությունում դարձել է դուբլի հեղինակ (1930 թ. հունիսի 13-ին ընդդեմ Մեքսիկայի), և այդ գոլերը միակն են Ֆրանսիայի հավաքականի կազմում։ Ակումբային մակարդակով հանդես է եկել Բելֆոր և Սոշո ակումբներում, վերջինում էլ ավարտել է կարիերան 1937 թ.։


== Նվաճումներ ==
Ֆրանսիայի չեմպիոն 1935
Ֆրանսիայի գավաթի հաղթող 1937


== Հղումներ ==
Տեղեքարտ Անդրե Մաշինո fifa.com Archived 2013-02-11 at the Wayback Machine., footballdatabase.eu, national-football-teams.com (en)


== Ծանոթագրություններ ==
Կալիստո (այլ կիրառումներ)

Կալիստո, հին հունական դիցաբանության կերպար։
Ինչպես նաև՝

Կալիստո — Յուպիտեր մոլորակի արբանյակ։
(204) Կալիստո — աստերոիդ Արեգակնային համակարգում։
Կալիստո Գվատելի — XIX դարի իտալացի կոմպոզիտոր և դիրիժյոր։
Վիթեր

Վիթեր (լատ.՝ Gazella), երկկճղակավոր կաթնասուն կենդանիների։ Վիթերը նախ և առաջ տարածված են Աֆրիկայի սավաննաներում, ինչպես նաև Ասիայում։ Gazell բառը առաջացել է արաբերեն ghazal բառից։


== Արտաքին տեսք ==
Վիթերը հանդիսանում են բարեկազմ և երակարաոտ կենդանիներ։ Նրանց մարմնի երկարությունը կախված տեսակից հասնում է 85-170 սմ, պոչի երկարությունը՝ 15-30 սմ, քաշը՝ 12-85 կգ։ Երկար ա բարակ ոտքերով, արագավազ, ոչ մեծ կենդանիներ են։ Եղջյուրները քնարաձև են, աչքերը՝ մեծ, ականջները՝ երկար, սրածայր։
Վիթերի բուրդը հանդիպում է մարմնի վերին մասում և գունավորված է դեղնամոխրագույնից շագանակագույն։ Մարմնի ներքին մասը՝ ինչպես կանոն սպիտակ է։ Շատ տեսակների մոտ հանդիպում են սև գծեր մարմնի վրա, որոնք վերևից ունեն ավելի բաց գույն։ Տեսակների մեծ մասի մոտ եղջյուրներ ունեն երկու սեռերն էլ, էգերի մոտ դրանք ավելի փոքր չափերի են և փխրուն են։ Միակ բացառությունը հանդիսանում է ջեյրան տեսակը, որի մոտ եղջյուրներ ունեն միայն արուները։ Եղջյուրների երկարությունը հասնում է 30 սմ-ի։


== Տարածվածություն ==
Վիթերի տարածվածությունը ընդգրկում է Աֆրիկան (բացառությամբ Մադագասկարը) և Ասիայի մեծ մասը։ Ձգվում է արաբական թերակղզիներից մինչև հյուսիսային Հնդկաստան և հյուսիսային Չինաստան։ Տարածված են Հյուսիսային և Արևելյան Աֆրիկայի, Արևմտյան և Կենտրոնական Ասիայի, Հյուսիս-Արևմտյան Հնդկաստանի անապատներում ու տափաստաններում, Կենտրոնակաև Ամերիկայում։ Խոտակեր են, ապրում են հոտերով, պոլիգամ են։ Նրանք տարածված են հիմանականում տափաստանային հատվածներում։ Որոշ տեսակներ մնում են անապատներում և կիսաանապատներում։


== Վարքագիծ ==
Վիթերի էգերը ապրում են վիթերի խմբերի հետ, մոտ 10-30 վիթերի հետ։ Որոշ խմբերի կենդանիների թիվը կարող է հասնել 100-ի, անգամ 1000-ի, որը հաճախ է հանդիպում աֆրիկական սավաննաներում։ Արուները մինչ իրենց խմբեր գտնելը ապրում են այլ խմբերի հետ։ Այնուհետև նրանք գտնում են ցանկացած էգի և պաշտապանում են նրան հակառակորդ արուներից։ Բոլոր վիթերը համարվում են արագ վազողներ, որոնց արագությունը հասնում է 50 կմ/ժամ։ Վիթ Թոմսոնը հայտնի է նրանով, որ կարող է հասնէլ 80 կմ/ժամ արագության։ Վիթերը խոտակեր կենդանիներ են, նրանք սնվում են խոտով և այլ բույսերով։


== Տեսակներ ==
Հայտնի է մոտ 20 տեսակ։

Gazella dorcas — Վիթ դորկաս
Gazella saudiya
Gazella bennettii
Gazella gazella — Յուրահատուկ վիթ
Gazella bilkis
Gazella arabica
Gazella spekei — Վիթ Սպիկա
Gazella cuvieri — Վիթ էդմի
Gazella rufifrons —
Gazella thomsoni — Թոմսոնի վիթ
Gazella subgutturosa — Ջեյրան
Gazella rufina


== Նշանակություն ==
Այծեղջուրների մի քանի տեսակներն ունեն արդյունագործական նշանակություն (օգտագործում են միսը, մորթին, եղջյուրները)։


== Պատկերներ ==

		
		
		


== Ծանոթագրություններ ==


== Գրականություն ==
Wozencraft, W. C. Mammal Species of the World / Wilson, D. E., and Reeder, D. M. (eds). — 3rd edition. — Johns Hopkins University Press, 16 November 2005. — ISBN 0-801-88221-4.
Ronald M. Nowak։ Walker's Mammals of the World. The Johns Hopkins University Press, Baltimore 1999, ISBN 0-8018-5789-9.
Ալմալիկ (գյուղ, Կարմասկալինսկի շրջան)

Ալմալիկ (ռուս.՝ Алмалык, բաշկիրերեն՝ Алмалыҡ), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 233 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փոքր տատրակ

Փոքր տատրակ, աղավնիների ընտանիքի թռչուն։ Տարածված է Աֆրիկայում, հարավարևմտյան Ասիայում, Արաբիայում, Իրաքում, Հնդկաստանում, Կաշգարիայում, Միջին Ասիայում։ Զգալի փոքր է սովորական տատրակից։ Հայաստանում համարվում է նստակյաց թռչուն։ Այստեղ առաջին անգամ հայտնաբերվել է 1970-ական թվականներին։ Մինչ այդ տարածված էր միայն միջին Ասիայում։ Ներկայումս հանդիպում է նաև Ադրբեջանում։ Հայաստան է թափանցել Իրանից կամ Փոքր Ասիայից։ Մեծ քանակությամբ հանդիպում է Երևան քաղաքի ոչ մարդաշատ փողոցներում, քաղաքի ծայրամասերում։ Փոքր տատրակները աստիճանաբար տարածվում են նաև Արարատյան հարթավայրի բնակավայրերում։


== Արտաքին տեսքը ==

Մեջքը գորշաավազագույն է, գլուխը և մարմնի ստորին մասը մոխրավարդագույն են։ Պարանոցի կողերին ունի գորշ, սև բծեր, թևերը կարճ են, պոչը երկար՝ երիզված սպիտակ շերտով։ Քաշը՝ 95-120 գրամ։


== Բնադրումը և հասարակական վարքը ==

Բնադրվում է շենքերի տանիքներին, քիվերի ու ծառերի վրա և այլ հարմար տեղերում։ Բույնը պատրաստում է չոր խոտաբույսերի ցողուններից կամ բարակ ճյուղերից։ Ձվադրում է փետրվարից մինչև սեպտեմբեր, դնում է 2 սպիտակ ձու։ Տարեկան կարող է տալ 4 սերունդ։ Չափազանց մարդամոտ թռչուն է և լավ ընտելանում է տնային պայմաններին։ Ձայնը նման է խուլ գվգվոցի։ Սնվում է հացահատիկի սերմերով, կերի մնացորդներով։ Մեծ երամներ չի կազմում, հետեևաբար նրա թվաքանակի աճը չի կարող մեծ քաղաքների ճարտարապետության շինությունների աղտոտման պատճառ դառնալ։


== Ծանոթագրություններ ==


== Արտաքին հղումներ ==
База данных «Позвоночные животные России»: малая горлица(չաշխատող հղում)
Species text in The Atlas of Southern African Birds.
Images and media
Ելևթերոս (Հռոմի պապ)

Ելևթերոս  (հին հունարեն՝ Ἐλευθέριος, լատ.՝ Eleutherius, անհայտ, Նիկոպոլիս, Պրևեզա, Պրևեզա (նոմոս), Էպիրուս, Հունաստան - 189 կամ 185, Վատիկանյան բլուր, Վատիկան), Հռոմի պապ, ով գլխավորել է Հռոմի կաթոլիկ եկեղեցին 174 (175)-189 թվականներին։


== Կենսագրություն ==
Ըստ «Liber Pontificalis» գրքի նա ազգությամբ հույն է եղել և ծնվել է Հունաստանի Նիկոպոլիս քաղաքում ։ Նրա ժամանակակիցը՝ Հեգեսիպուսը գրում է, որ Ելևթերոսը եղել է հռոմեական եկեղեցու սարկավագ Անիկետոս պապի օրոք և շարունակել է նաև Սովտեր պապի օրոք, որին էլ հաջորդել է 174 թվականին։
Իր պապության ժամանակաշրջանում պայքարել է մոնտանիստների դեմ։ Ինչպես նաև իրականացրել է առաքելություն Բրիտանիայում քրիստոնեության տարածման գործում։ Թեև այս փաստը որևէ պատմական աղբյուրում չի հիշատակվում։


== Մահ ==
Ըստ Liber Pontificalis գրքի Ելևթերոսը մահացել է մայիսի 24-ին, և նրա մարմինը ամփոփված է Վատիկանյան բլրի վրա Սուրբ Պետրոսի կողքին։ Ավելի ուշ նրա մարմինը տեղափոխվել է Սան Ջիովաննի դելլա Պինյա, Պանթեոնի կողքին։ 1591 թվականին նրա մասուքները տեղափոխվել են Սանտա Սուսաննա եկեղեցի Սիքստոս V Պապի քրոջ՝ Կամիլլա Պրետտիի խնդրանքով։
Սուրբ Ելևթերոսի հիշատակության օրը մայիսի 26-ին է։


== Տես նաև ==
Հռոմի պապերի ու հակապապերի ցանկ


== Ծանոթագրություններ ==


== Արտաքին հղումներ ==
Բաիմովո (գյուղ, Բայմակսկի շրջան)

Անվան այլ կիրառումների համար տե՛ս՝ ԲաիմովոԲաիմովո (ռուս.՝ Баимово, բաշկիրերեն՝ Байым), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 574 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (101701-101800)

Աստերոիդների ցանկ (101601-101700)  • Աստերոիդների ցանկ  • Աստերոիդների ցանկ (101801-101900)
 Աստերոիդների ցանկ (101601-101700)  • Աստերոիդների ցանկ  • Աստերոիդների ցանկ (101801-101900)
Իսրայել Պետրոսյան

Իսրայել Առստամի Պետրոսյան (հունվարի 31, 1909(1909-01-31) - 1997, Իսպետ), հայ բանաստեղծ, արձակագիր, լրագրող։ ԽՍՀՄ գրողների միության անդամ 1947 թվականից։ ԽՄԿԿ անդամ 1941 թվականից։


== Կենսագրություն ==
Իսրայել Պետրոսյանը ծնվել է 1909 թվականի հունվարի 31-ին, Ղշլաղ գյուղում։ 1932 թվականին ավարտել է Ստեփանակերտի գյուղատնտեսական տեխնիկումը։ 1932-1937 թվականներին, որպես հայոց լեզվի և գրականության ուսուցիչ, աշխատել է Խնձրիստան և Բադարա գյուղերի դպրոցներում։ 1938-1941 թվականներին եղել է Ստեփանակերտի «Երիտասարդ բոլշևիկ» մարզային կոմերիտական թերթի պատասխանատու քարտուղարը։ 1942- 1943 թվականներին ծառայել է խորհրդային բանակում, մասնակցել Հայրենական մեծ պատերազմին։ 1945-1969 թվականներին աշխատել է «Սովետական Ղարաբաղ» թերթի խմբագրությունում։ Ռուսերեն լույս է տեսել Պետրոսյանի «Առակներ» գիրքը (Բաքու, 1963): 1982 թվականից բնակել է Երևանում։


== Երկեր ==
Զավակները (պատմվածք), Ստեփանակերտ, «Սովետական Ղարաբաղ» թերթի հրատարակչություն, 1943, 16 էջ։
Առակներ, Բաքու, Ազերնեշր, 1955, 32 էջ։
Առակներ, Բաքու, Ազերնեշր, 1961, 120 էջ։
Աղվեսը և այբուբենը (առակներ), Բաքու, Ազերնեշր, 1970, 56 էջ։
Ձեռնտու պատիժ (առակներ), Երևան, «Հայաստան», 1971, 16 էջ։
Ամեն մեկը իր դերում առակներ), Բաքու, Ազերնեշր, 1976, 96 էջ։
Կաղնին և քամին, 1982։
Հուշեր և դեպքեր իմ կյանքից։ Ստեփանակերտ։ Սոնա, 2012։ ISBN 9789994158768:


== Ծանոթագրություններ ==
Կուլյարովո

Կուլյարովո (ռուս.՝ Куллярово, բաշկիրերեն՝ Күлләр), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 128 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վերխնյայա Տոյմա (գյուղ, Ալնաշսկի շրջան)

Անվան այլ կիրառումների համար տե՛ս՝ Վերխնյայա ՏոյմաՎերխնյայա Տոյմա (ռուս.՝ Верхняя Тойма), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Black Velvet

«Black Velvet» (հայ․՝ Սև թավիշ), երգ, որը ձայնագրվել է կանադացի երգչուհի Ալանա Մայլզի կողմից Alannah Myles ստուդիական դեբյուտային ալբոմի համար, որը թողարկվել է 1989 թվականին՝ որպես առաջին սինգլ։ «Black Velvet»-ը հասել է առաջին հորիզոնականին ԱՄՆ-ի, Նորվեգիայի, Շվեդիայի, Շվեյցարիայի և երկրորդ հորիզոնականին Մեծ Բրիտանիայի, Ավստրիայի, Բելգիայի, Գերմանիայի և Նոր Զելանդիայի հիթ շքերթներում։ Երգը արժանացել է «Գրեմմի» մրցանակի, մի քանի Juno Awards-ի և առաջադրվել է 1990 թվականի MTV Video Music Awards-ի մի քանի անվանակարգերում։


== Պատմություն ==
Երգը գրել են կանադացի երաժիշտներ Դևիդ Թիսոնն ու Քրիստոֆեր Ուարդը (նա աշխատել է այնպիսի երաժիշտների հետ, ինչպիսիք են Հիլարի Դաֆը, Դայանա Ռոսը, Backstreet Boys-ը, Վայնոնա Ջադը, Էնն Մյուրեյը և Մերիդիթ Բրուքսը)։ 1990 թվականի մարտին «Black Velvet»-ը երկրորդ տեղն է զբաղեցրել բրիտանական UK Singles Chart-ում։ 1989 թվականի դեկտեմբերին սինգլն իր նորամուտն է նշել ամերիկյան հիթ-շքերթում 86-րդ հորիզոնականում և ավելի ուշ հասել է Billboard Hot 100-ի 1-ին հորիզոնականին՝ այդ մուլտիֆորմատ հիթ-շքերթում գտնվելով 25 շաբաթ, այդ թվում՝ երկու շաբաթ առաջին տեղում։ «Black Velvet» գլխավորել է նաև ամերիկյան US  Album Rock Tracks (Billboard) ռոք-հիթ-շքերթը և եղել յոթերորդը Billboard Adult Contemporary-ում 1990 թվականին։ «Black Velvet»  տեսահոլովակը առաջադրվել է MTV Video Music Awards մրցանակի «Դեբյուտանտի լավագույն տեսահոլովակ» անվանակարգում 1990 թվականի  և արժանացել Գրեմմի մրցանակի կանացի լավագույն վոկալ ռոք-կատարում անվանակարգում։


== Անվանում ==
«Black velvet» երգի վերնագիրում առկա են բազմաթիվ հղումներ Էլվիս Փրեսլիին․ Velvet Elvis կոչվում է Էլվիսի բարձրախոսով կանոնիկ նկարը թավշե կամ այլ մուգ ֆոնի վրա, Էլվիսի նուրբ բարիտոնը համեմատվում է սև թավշի հետ, «Black Velvet»  կոչվում է մազերի ներկը, որն Էլվիս Փրեսլին  օգտագործել է իր մազերին առանձնահատուկ սև փայլ հաղորդելու համար։
«Black Velvet» նաև կանադական վիսկիի անվանում է։ Հիշատակվում է  «Black Velvet, if you please» տողում։


== Անվանակարգեր ու մրցանակներ ==


== Երգացանկ ==


== Հիթ-շքերթներ  և վաճառք ==


== Ծանոթագրություններ ==


== Արտաքին հղումներ ==
«Black Velvet» ՅուԹյուբում
Քենուա լը Մոնտան

Քենուա լը Մոնտան (ֆր.՝ Quesnoy-le-Montant), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 574 մարդ, բնակչության խտությունը` 81.53 մարդ/կմ²։ Բնակավայրը զբաղեցնում է 7.04 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հյուսիս, Ամյեն քաղաքից 50 կմ հյուսիս-արևմուտք։


== Բնակչություն ==


== Տնտեսություն ==
2010 թվականին ուներ 380 աշխատունակ (15-64 տարեկան)  բնակիչ, որոնցից ակտիվ էին 281-ը, իսկ ոչ ակտիվները` 99։ Ակտիվության ցուցանիշը կազմում է 73,9 %։ 281 աշխատունակ մարդկանցից աշխատել է 258 անձ (143 տղամարդ և 115 կին)։ Գործազուրկ են եղել 23 անձ (10 տղամարդ և 13 կին)։ 99 անաշխատունակներից 30-ը եղել են աշակերտներ կամ ուսանողներ, 38-ը` թոշակառուներ, իսկ 31-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շարդեն (այլ կիրառումներ)

Շարդեն ազգանունն են կրում՝

Ժան Շարդեն (1643 - 1713) - ֆրանսիացի ճանապարհորդ-ուղեգրող։
Ժան Բատիստ Շարդեն (1699 - 1779) - ֆրանսիացի նկարիչ։
Պիեռ Տեյար դը Շարդեն (1881 - 1955) - ֆրանսիացի փիլիսոփա, աստվածաբան, բնագետ։
Լուի Արմանդ Շարդեն (1755 - 1793) - ֆրանսիացի կոմպոզիտոր։
Սուրբ Երրորդության եկեղեցի (Ստամբուլ)

Սուրբ Երրորդության եկեղեցի (հուն․՝ Ιερός Ναός Αγίας Τριάδος, թուրքերեն՝ Aya Triada Rum Ortodoks Kilisesi), հույն ուղղափառ եկեղեցի, որը գտնվում է Ստամբուլի Բեյօղլու շրջանում՝ Թաքսիմի հրապարակի մոտ։
Բացվել է 1880 թվականին և համարվում է Թուրքիայի Ստամբուլ քաղաքում գործող ամենախոշոր ուղղափառ պաշտամունքի վայրը։


== Պատմություն ==
Սուրբ Երրորդության եկեղեցու տեղում նախկինում կառուցված է եղել հունական գերեզմանատուն և հիվանդանոց, ինչպես նաև Սուրբ Գեորգիոսի անունը կրող եկեղեցի, որը քանդվել է նախքան ներկայիս շինության կառուցումը:
Կառույցի նախագծողը եղել է ազգությամբ հույն ճարտարապետ Պետրոս Կամպանակին։ Շինարարական աշխատանքները սկսվել են 1876 թվականի օգոստոսի 13-ին և ավարտվել են երեք տարի անց՝ 1880 թվականի սեպտեմբերին։ Եկեղեցին կառուցվել է նեոբյուզանդական ճարտարապետական ոճով՝ բարոկկոյի տարրերով։
Ճակատային հատվածում գտնվող երկու զանգերը կառուցված են վերածննդի շրջանի գոթական ոճով։ Օսմանյան Հունաստանի տարածքում նման շինություն կառուցվեց միայն թանզիմաթի բարեփոխումներից հետո։ Այն առաջին գմբեթավոր տաճարն էր, որը կառուցվել է Օսմանյան կայսրության ժամանակահատվածում։
Եկեղեցու ձևավորման աշխատանքներն իրականացրել են նկարիչ Սակելարի Մեգակլիսան և ճարտարապետ Ալեքսանդր Կրիկելիսոմը։ 1880 թվականի սեպտեմբերի 14-ին տեղի է ունեցել եկեղեցու օծման արարողությունը։
Եկեղեցին լրջորեն վնասվել է 1955 թվականի Ստամբուլի ջարդերի ընթացքում։ Տաճարի վերականգնման աշխատանքներն ավարտվել են 2003 թվականին՝ հույն գործարար Անգելոպուլոսի ջանքերի շնորհիվ։


== Պատկերասրահ ==

		
		
		


== Տես նաև ==
Սուրբ Անտոնիոս Պադուացու եկեղեցի


== Ծանոթագրություններ ==
Ջրային ճագար

Ջրային ճագար (լատ.՝ Sylvilagus aquaticus) նապաստակների ընտանիքին պատկանող խոշոր կաթնասուն։


== Բնութագիր ==
Ջրային ճագարը իր տեսակի մեջ ամենամեծ ներկայացուցիչն է։ Մարմնի երկարությունը 45-55 սմ է, քաշը `1,6-2,7 կգ, պոչի երկարությունը` 50-74 մմ։ Ականջները համեմատաբար փոքր են։ Գլխի, մարմնի և պոչի վերին կողմի գույնը կարմիր-դարչնագույնից մինչև սև գույնի է, պոչը, փորը և պոչի տակ գտնվող մասը սպիտակ է։ Թաթերը պայծառ են, հաճախ նաև կարմրավուն։ Աչքերի շուրջ կա շագանակագույն օղակ:.


== Տարածվածություն ==
Ջրային ճագարը տարածված է ԱՄՆ-ի հարավային ճահճերի և խոնավ տարածքների մոտակայքում ՝ Արևելյան Տեխասից և Կանզասից մինչև Հարավային Կարոլինա։


== Ապրելակերպ ==
Ջրային ճագարը սնվում է իրենց կենսամիջավայրում աճող տարատեսակ բույսերով, սա առաջին հերթին սնվում է տարատեսակ խոտաբույսերով և եղեգներով:Ի տարբերություն այլ ճագարների՝ դրանք տարածքային կենդանիներ են։ Արուները պաշտպանում են իրենց էգերին`գոռալով և պիտակելով այն գարշահոտ գեղձից, որը արտազատվում է։ Այս ճագարները գետնին մի փոքր բույն են կառուցում չոր բույսերից, այն ներսից ծածկելով փխրուն բրդի կտորներով։
Այս կենդանիները շատ լավ են լողում ՝ անցնելով ջրի հոսքերը, լճակները և գետերը։ Նրանք հաճախ իրենց թշնամիներից ապաստան են գտնում ստորջրյա ջրի տակ ՝ միայն քիթը հանելով շնչառության համար։


== Բուծում ==
Բուծումը տեղի է ունենում գրեթե ամբողջ տարվա ընթացքում, էգը տարեկան բերում է երկու-երեք ծին ձագեր։ Հղիության ժամանակահատվածը քառասուն օր է։ Էգը ծնում է մեկից վեց ձագ, միջինը՝ երեք, որոնք երեսուն շաբաթվա ընթացքում դառնում են սեռական հասունության պիտանի ՝ անկախ իրենց սեռից։


== Ջիմի Քարթերի միջադեպը ==
1979 թ-ին ԶԼՄ-ների ուշադրությունը գրավեց ջրային նապաստակը `փորձելով ձեռք բերել ԱՄՆ-ի այն ժամանակվա նախագահ Ջիմի Քարթերի ձկնորսական նավը։ Քարթերը նավով ձկնորսություն էր անում, երբ հուզված կենդանին լողում էր դեպի իրեն։
Նա արցունքի օգնությամբ ջուր ցողեց նապաստակի վրա ՝ փորձելով նրան հեռացնել։ Այս դեպքը նկարահանվել է Սպիտակ տան լուսանկարիչի կողմից:. Մամուլը կենդանուն անվանում էր «մարդասպան նապաստակ» ՝ վկայակոչելով արյունառուշտ նապաստակին ՝ «Մոնտի Փիթոն և Սուրբ գռեհիկ» ֆիլմի կերպարը:.


== Ծանոթագրություններ ==


== Պատկերասրահ ==

		
		
		
		
		
		
		
		
		
		


== Գրականություն ==
Ronald W. Kays & Don E. Wilson: Mammals of North America. Princeton University Press, ISBN 978 0691 14092 6
Wilson D. E. & Reeder D. M. (eds). Mammal Species of the World. — 3rd ed. — Johns Hopkins University Press[en], 2005. — Vol. 1. — P. 743. — ISBN 0-8018-8221-4. OCLC 62265494.
(6244) Օկամոտո

(6244) Օկամոտո (անգլ.՝ Okamoto), աստերոիդ աստերոիդների հիմնական գոտում։ Հայտնաբերվել է 1990 թվականի օգոստոսի 20-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 2,159536 ա. մ., առավելագույնը մոտենում է 1,831 ա. մ. հեռավորության վրա և հեռանում 2,4881 ա. մ., իսկ Երկրի ուղեծրին Օկամոտո աստերոիդը նվազագույնը մոտենում է 0,8387 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1159,15 երկրային օրվա ընթացքում, իր ուղեծրով շարժվելով միջինում 0,310573 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6244) Օկամոտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մուսա Եվլոև

Մուսա Գիլանիևիչ Եվլոև (մարտի 31, 1993(1993-03-31), Նեստերովսկայա (ստանիցա, Սունժենսկի շրջան), Սունժենսկի շրջան, Ինգուշեթիա, Ռուսաստան), ռուս հունահռոմեական ոճի ըմբիշ, 2020 թվականի օլիմպիական չեմպիոն, աշխարհի կրկնակի չեմպիոն, Ռուսաստանի առաջնությունների չեմպիոն և մրցանակակիր, Եվրոպայի կրկնակի չեմպիոն, Եվրոպական ազգերի գավաթակիր, աշխարհի գավաթակիր, Ռուսաստանի սպորտի վաստակավոր վարպետ։


== Կարիերա ==
Ռուսաստանի հավաքականի անդամ է 2013 թվականից։ 2019 թվականին Ղազախստանում կայանալիք աշխարհի առաջնության մինչև 97 կգ քաշային կարգում Մուսա Եվլոևը դարձել է աշխարհի չեմպիոն այն բանից հետո, երբ նրա մրցակից օլիմպիական չեմպիոն Արթուր Ալեքսանյանը չի կարողացել մասնակցել  եզրափակիչ գոտեմարտին դրանից առաջ ստացած վնասվածքների պատճառով․ հայ ըմբիշի երկու կողոսկրը կոտրվել էր։ Մուսա Եվլոևը կոչումից բացի ստացել է նաև օլիմպիական ուղեգիր իր ազգային օլիմպիական կոմիտեի համար։


== Սպորտային արդյունքներ ==
 2014 թվականի Ռուսաստանի առաջնություն
 2016 թվականի Ռուսաստանի առաջնություն
 2017 թվականի Ռուսաստանի առաջնություն
 2018 թվականի Ռուսաստանի առաջնություն
 Իվան Պոդդուբնիի Գրան պրի 2013
 Իվան Պոդդուբնիի Գրան պրի 2014
 Իվան Պոդդուբնիի Գրան պրի 2016
 Իվան Պոդդուբնիի Գրան պրի 2017
 Իվան Պոդդուբնիի Գրան պրի 2018
 «Վրաստանի Գրան պրի 2018» մրցաշար
 Պատանիների աշխարհի առաջնություն (Սոֆիա, 2013)
 2012 թվականի Եվրոպայի պատանիների առաջնություն
 2013 թվականի Եվրոպայի պատանիների առաջնություն


== Ծանոթագրություններ ==


== Արտաքին հղումներ ==
«Евлоев Муса Гиланиевич»։ wrestrus.ru։ Федерация спортивной борьбы России։ Արխիվացված է օրիգինալից 2016-03-04-ին։ Վերցված է 2016-06-07 
«Евлоев Муса Гиланиевич»։ infosport.ru։ Վերցված է 2018-01-20
Բոբսլեյ

Բոբսլեյ,կամ ղեկասահնակ, ձմեռային մարզաձև, որի ժամանակ երկու կամ չորս հոգանոց խումբը իր հատուկ սահնակով իջնում է սառցե փակ վազքուղիով՝ ձգտելով ավելի քիչ ժամանակ ծախսել։ Բոբսլեյում հաղթում է այն թիմը, որը ավելի արագ կանցնի վազքուղին։ Մինչ առաջին վազքուղու կառուցումը Շվեյցարիայի Սանկտ-Մորից քաղաքում, օգտագործվում էին տարբեր տեսակի վազքուղիներ։ Այդ ժամանակ օգտագործվում էին մի քանի տեսակ սահնակներ, որոնք չափազանց անհարմար էին։ Առաջին բոբսեյդները կառուցվել են Շվեյցարիայի Սենթ Մորից քաղաքում, 19-րդ դարի վերջին, Վիկտորիանական Բրիտանիայից ժամանած մեծահարուստ զբոսաշրջիկների կողմից, ովքեր բնակվում էին Կասպար Բադրուտին պատկանող Palace Hotel-ում։ Սկզբնապես զբոսաշրջիկները մրցում էին Սենթ Մորիցի նեղ փողոցներով իրենց ձեռքով կառուցված սահնակներով, սակայն, քանի որ բախումների թվերը աճում էին Սենթ Մորիցի բնակիչների դժգոհությունը աճում էր, ինչը հանգեցնում է նրան, որ վերջապես արգելվում է հասարակական մայրուղիներում բոբսլայդինգը։ 1884-ի ձմռանը Բադրութը նպատակային կառուցապատում սկսեց Կրեստա գյուղի մոտակայքում։ Cresta Run- ը շարունակում է մնալ ամենահինը աշխարհում:Այն հյուրընկալել է երկու ձմեռային օլիմպիական խաղեր և դեռ շարունակում է գործել։
Մրցաշարերը ղեկավարվում են Բոբսլեյի և սքելեթոնի միջազգային ֆեդերացիայի կողմից, որը գտնվում է Ֆրանսիայում։


== Վազքուղիներ ==
Ժամանակակից վազքուղիները կառուցվում են բետոնից՝ պատված սառույցով։ Կատարյալ վազքուղիները ունեն 1200-1300 մետր երկարություն, որտեղ կարելի է ընթանալ մինչև 120 կմ/ժ արագությամբ։ Ժամանակակից ճանաչված վազքուղիները նախագծել է Ուդո Գուրգելը։


== Սլեյգեր ==
Ժամանակակից սլեյգերը պատրաստվում են թեթև մետաղից, ունեն առավելագույնը 3,8 մետր (4 հոգանոց) և 2,7 մետր (2 հոգանոց) երկարություն։ Նախկինում երբ սլեյգերի քաշը չէր վերահսկվում բոլորը ձգտում էին ավելի ծանր սլեյգեր պատրաստել, որպեսզի արագունունը քաշի հաշվին ավելանա, սակայն ներկայումս սլեգերի քաշը չպիտի գերազանցի 630 կգ (4 հոգանոց) և 390 կգ (2 հոգանոց) սլեյգերի համար։


=== Անվտանգություն ===
Մի սահնակորդ նկարագրեց իր փորձը վթարների ժամանակ։ Դա համարժեք է այն բանին, որ գլուխը գտնվում է ռեակտիվ շարժիչի մեջ։ 
Մրցակցային սահելու մշակույթը նաև վիրավոր մասնակիցներին ստիպում էր երկմտել խոսելուց և ընդմիջումներ պահանջել ՝ վախենալով թիմից դուրս մնալուց։ Տագնապալի թվով մարզիկներ կամ ինքնասպան են եղել, կամ մահացել են թմրանյութերի գերդոզավորումից։


== Արտաքին հղումներ ==
Բոբսլեյի միջազգային ֆեդերացիա
Բոբսլեյի պատմություն Archived 2009-01-17 at the Wayback Machine.
Բոբսլեյի մրցաշարեր կազմակերպուլու կարգ Archived 2013-10-16 at the Wayback Machine.
Բոբսլեյի մասին կայք
Սարգոն II

Սարգոն II (ասուր․ Շարրուքին՝ «օրինական արքա»), Ասորեստանի թագավոր մ․թ․ա․ 722-705 թթ.։ Գահ է բարձրացել ավագ եղբորը՝ Սալմանասար 5-րդին դավադրաբար գահընկեց անելուց հետո։
Իր դիրքն ամրապնդելու նպատակով մեծ արտոնություններ է շնորհել բարձրաստիճան վերնախավին, զինվորականներին, վերականգնել է Ասորեստանի, Բաբելոնիայի հին քաղաքների՝ Աշշուրի, Նիպպուրի, Սիպպարի և Բաբելոնի արտոնությունները, իր կողմն է գրավել քրմական և առևտրական դասին։ Ամրացրել է բանակը, ստեղծել վարձկան զորք։ Արտաքին ասպարեզում շարունակել է հոր՝ Թիգլատպալասար III նվաճողական քաղաքականությունը։ 721 թ-ին գրավել է դեռևս Սալմանասար V ժամանակ պաշարված Սամարիան՝ Իսրայելի մայրաքաղաքը, 720 թ-ին՝ Ռաֆիա քաղաքը (Գազայից հարավ) և պարտության մատնել նրան դաշնակցած եգիպտական զորքին, 719 թ-ին հաղթել է Կարքեմիշի թագավորին։
Սարգոն II մանրակրկիտ նախապատրաստվել է Ասորեստանի գլխավոր թշնամու՝ Ուրարտուի դեմ պատերազմին, կենտրոնական իշխանության դեմ է հրահրել Ուրարտուի տարբեր մարզերի կառավարիչներին։ Մ․թ․ա․ 714 թ. Սարգոն II մտել է Մանա, ապա Ուրմիա լճի հյուսիս-արևելյան կողմից ներխուժել Ուրարտուի կենտրոնական շրջաններ, գրավել և ավերել է մի շարք քաղաքներ։ Ասորեստան վերադառնալու ժամանակ մի ընտիր գնդով անսպասելի հարձակվել է Ուրարտուի կրոնական կենտրոն Մուսասիրի (Մուծածիր) վրա, գրավել և թալանել է այն, տարել հսկայական հարստություն՝ ոսկե, պղնձե, արծաթե բազմաթիվ իրեր, արձաններ, այդ թվում՝ ուրարտական դիցարանի գլխավոր աստված Խալդիի և նրա կին Բագմաշտուի (Վարուբանի) պղնձաձույլ արձանները։ Սարգոն II խոչընդոտել է Ուրարտուի և Փռյուգիայի դաշինքին՝ արևմուտքում և Էլամի ու Բաբելոնի դաշինքին՝ արևելքում։ Գրավել է Մարաստանի մի շարք շրջաններ։ Մ․թ․ա․ 712-707 թթ. ընթացքում Սարգոն IIկառուցել է տվել նոր մայրաքաղաք Դուր-Շարրուքինը (այժմյան Խորսաբադը), այն բնակեցրել տարբեր երկրներից գերեվարած բնակիչներով և արքունիքը Քալախից տեղափոխել այնտեղ։ Սպանվել է արշավանքի ժամանակ։
(7415) Սուսումուիմոտո

(7415) Սուսումուիմոտո (անգլ.՝ Susumuimoto), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 14-ին Ցուտոմու Սեկիի կողմից Գեյսեյում։
Միջին հեռավորությունը Արեգակից կազմում է 3,178645 ա. մ., առավելագույնը մոտենում է 2,6912 ա. մ. հեռավորության վրա և հեռանում 3,6661 ա. մ.։ Արեգակի շուրջ մեկ ամբողջական պտույտ է կատարում 2069,96 երկրային օրվա ընթացքում, իր ուղեծրով շարժվելով միջինում 0,173917 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,63° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7415) Սուսումուիմոտո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
A.K.A. (ալբոմ)

«A.K.A.», ամերիկացի երգչուհի Ջենիֆեր Լոպեսի ութերորդ ստուդիական ալբոմն է։ Այն թողարկվել է 2014 թվականի հունիսի 13-ին, Capitol Records լեյբլի կողմից։ Ալբոմի ձայնագրման աշխատանքները սկսվել են 2013 թվականի փետրվարին, Ջենիֆեր Լոպեսի «Dance Again... The Hits» ալբոմի համաշխարհային շրջագայությունների ավարտից հետո։ Ալբոմը ի սկզբանե նախատեսված էր թողարկել 2013 թվականի նոյեմբերին, սակայն այնուհետև հետաձգվեց 2014-ին։
Ալբոմը ներառում է զուգերգեր Պիտբուլի, Ֆրենչ Մոնտանայի, T.I.-ի, Իգի Ազալիայի, Ռիք Ռոսի, Նեսի, Ջեք Միզրահի և Թայգայի հետ։ Ալբոմի երեք սինգլներն են՝ «I Luh Ya Papi», «First Love» և «Booty» երգերը։


== Երգացանկ ==


== Հիթ-շքերթներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Ջենիֆեր Լեպեսի պաշտոնական կայք
Կոնա (սուրճ)

Անվան այլ կիրառումների համար տե՛ս՝ Կոնա (այլ կիրառումներ)
Կոնա սուրճ, արաբիկա սուրճի տեսակ։ Աճում է Խուալալաի և Մաունա Լոա հրաբուխների լանջերին Կոնա համայնքի հյուսիսում և հարավում։ Կոնան մեծ համբավ է ստացել որպես թանկաժեք և պահանջված սուրճ աշխարհում։ Միայն Կոնա համայնքի սուրճը կարող է պաշտոնապես անվանվել Կոնա։ Կոնա համայնքի յուրահատուկ պայմանները, արևոտ առավոտները, ամպամածությունը և անձրևը ստեղծում են բարենպաստ պայմաններ սուրճը աճեցնելու համար։


== Ծանոթագրություններ ==


== Արտաքին հղումներ ==
Կոնա սուրճի խորհուրդը
Նոչնիցա (այլ կիրառումներ)

Նոչնիցա, կարող է վերաբերել՝

Նոչնիցա - գետ Ռուսաստանում, Իվաշկովիցայի վտակը
Նոչնիցա - գետ Ռուսաստանում, Վերդենգայի վտակը
Լուլին աստղադիտարան

Լուլին աստղադիտարան (չինարեն՝ 鹿林天文台, թարգմանաբար` Եղնիկների անտառի աստղադիտարան, աստղադիտարանի կոդը` — «D35»), աստղադիտարան Թայվանում, պատկանում է Թայվանի Ազգային կենտրոնական համալսարանի Աստղագիտության ինստիտուտին։
Տեղակայված է Լուլին լեռան գագաթին։ 2007 թվականին այս աստղադիտարանում է հայտնաբերվել Լուլին գիսաստղը (C/2007 N3), որը դարձավ թայվանացի գիտնականի կողմից հայտնաբերված առաջին գիսաստղը։ Այստեղ է նաև հայտնաբերվել (147918) Չիայի աստերոիդը։
Աստղադիտարանում տեղադրված LOT (Լուլինի 1 մետրանոց աստղադիտակ) աստղադիտակը, որը այստեղ տեղադրվել է 2002 թվականի սեպտեմբերին հանդիսանում է կղզու ամենամեծ աստղադիտակը։


== Աստղադիտարանի գործիքներ ==
LOT (Լուլինի 1 մետրանոց աստղադիտակ) (D=1 մ, f/8), Կասսգրենի տեսակի աստղադիտակ
SLT (D=0.40-մ, f/8.8) Ռիչի-Կրետյենի տեսակի աստղադիտակ
76-սմ (f/9) Գեր-թեթև աստղադիտակ (SLT)
Չորս ռոբոտացված աստղադիտակներ TAOS (D=0.50-մ, f/1.9)
LELIS (Լուլինի էմիսսիաների գծերի լուսանկարման ծրագիր) — 3 Canon ֆոտոօբյեկտիվ (D=11սմ) երեք ֆիլտրներով։ H-ալֆա, [OIII] և [SII]:


== Հետազոտությունների ծրագրեր ==
Թայվան-Ամերիկյան օսկուլացման ծրագիր (TAOS)
Լուլինի էմիսսիաների գծերի լուսանկարման ծրագիր (LELIS)


=== Լուլինի երկնքի հետազոտություն (LUSS) ===
Լուլինի երկնքի հետազոտություն ծրագրի շրջանակներում 2006-ից 2009 թվականները որոնվում էին Երկրին մոտեցող աստերոիդներ։ Լուլինի հետազոտության աստղադիտակը, 41 սմ Ռիչի-Կրետյեն աստղադիտակ էչ, որի տեսադաշտը կազմում էր 27 արքրոպե, այն կառավարվում էր հեռահար Չինաստանից, աստղադիտակի ավտոմատացման համակարգը նախագծվել էր աստղադիտարանում։ Նոր մարմինների որոնումից բացի ծրագրի շրջանակներում ճշգրտվում էին արդեն իսկ հայտնի աստերոիդների և գիսաստղերի ուղեծրերը, և կատարվում էին աստղաչափական հետազոտություններ։
Ղեկավար հետազոտողը, Յե Քուանժին, 2007 թվականին ստացել էր Կարոլին Շումեյկեր ՄԵՕ գրանտը, որի միջոցներն էլ հենց օգտագործվել էին այս նախագծի իրականացման համար։ 2007 թվականի հուլիսին կատարված լուսանկարի վրա Յե Քուանժին հայտնաբերեց հակադարձ շարժմամբ գիսաստղ, որը հետագայում անվանվել Լուլին գիսաստղ։ Այն անցավ Երկրին ամենամոտ կետով 2009 թվականի փետրվարին։ Ծրագրի շրջանակներում կատարված հետազոտությունների ընթացքում հայտնաբերվեցին 781 նոր մարմիններ, ներառյալ Լուլին գիսաստղը և 73P/Շվարցման-Վախման գիսաստղի երեք բեկորներ։


== Հիմնական նվաճումները ==
Լուլին գիսաստղի հայտնաբերում։
Հայտնաբերվել են մոտ 700 նոր աստերոիդներ։
82048 աստղաչափական դիտարկումներ հրապարակվել են 2002-ից 2010 թվականները։


== Ծանոթագրություններ ==


== Արտաքին հղումներ ==
Պաշտոնական կայք (չին.)
Պաշտոնական կայք անգլերեն (անգլ.)
Լուլինի երկնքի հետազոտություն (LUSS)Փոքր մոլորակների կենտրոնի կայքում աստղադիտարանի կատարած դիտարկումները

Աստերոիդների աստղաչափական դիտարկումները
Աստերոիդների աստղաչափական դիտարկումներըNASA ADS տվյալների բազայում աստղադիտարանի ներդրումը

Որոնում «Lulin Observatory» բառերով1870 թվականից հետո աստերոիդների և մոլորակների արբանյակների դիտարկումները

Դիտարկումների արխիվ ՓՄԿ-ի կայքում
Ստանիսլավ Պշիբիշևսկի

Ստանիսլավ Պշիբիշևսկի Stanisław Przybyszewski (մայիսի 7, 1868(1868-05-07)[…], Լոեվո, Gmina Inowrocław, Inowrocław County, Kuyavian-Pomeranian Voivodeship, Լեհաստան - նոյեմբերի 23, 1927(1927-11-23)[…], Յարոտնի, Gmina Inowrocław, Inowrocław County, Kuyavian-Pomeranian Voivodeship, Լեհաստան), լեհ գրող։
Սկսել է ստեղծագործել Գերմանիայում։ Գրել է էսսեներ, արձակ պոեմներ և սիմվոլիստական-նատուրալիստական վեպեր, որոնք հետագայում թարգմանվել են լեհերեն («Հոգեհանգստյան պատարագ», 1893, լեհերեն՝ 1901, «Սատանայի զավակները», 1897, լեհերեն՝ 1899 և այլն)։ 1898 թվականին տեղափոխվել է Կրակով, գլխավորել լեհ մոդեռնիստներին։ 1899 թվականին «Ժիցե» («Zycie») հանդեսում հրատարակել է հակառեալիստական և հակադեմոկրատական «Կոնֆիտեոր» («Confiteor») արվեստի մանիֆեստը։ Ֆրիդրիխ Նիցշեի ազդեցությունը կրող Պշիբիշևսկու փիլիսոփայական և գեղագիտական ծրագիրը իր արտահայտությունն է գտել նաև սիմվոլիստական դրամաներում («Երջանկության համար», 1900, հայկական հրատարակություն 1907, «Հյուրեր», 1901, «Ոսկե գեղմ», 1901, «Ձյուն», 1903)։


== Ծանոթագրություններ ==